Filmat: Danika Cutajar lura bħala solista
Is-sena l-oħra rajniha bħala parti mill-grupp Radiate, iżda din is-sena Danika Cutajar iddeċidiet li tidħol għall-kompetizzjoni ta' X Factor Malta bħala solista. It-tfajla tistudja l-liġi u taħdem ukoll bħala make up artist u air hostess. Danika stqarret li din is-sena għandha aktar kunfidenza kif ukoll tħarrġet fil-vuċi. Għal din l-audition ħadet sehem bil-kanzunetta Another Love. Kisbet l-approvazzjoni tal-erba' membri tal-ġurija, apparti l-kumment ta' Howard li stqarr li jemmen li s-sena l-oħra ma kienx ideali li kienet tkun bħala parti minn grupp.